  Майя Бывальцева 30 дугдылонниос пуктозы Ижкарын 2017-тӥ ар пумозь. Со сярысь кар администрацилэн пресс-службаяз ивортӥзы. Площадкаосты но выль паивльонъёс доры пыронъёсты тупатъян ужез нуоз Сюресъёсты тупатъян-возёнъя управление. Огъетъёсты лэсьтоз но пуктоз «Адат» огазеяськон. Дугдылонниосты пуктон ужез 2017-тӥ арын 1-тӥ куарусёнлы йылпумъяны чаклало. Кызьы валэктӥзы муниципалитетлэн пресс-службаяз, выль павильонъёс кылдозы отын, кытын соосты судлэн пуктэмезъя утялтӥзы вал. Со сяна, 8 огъетъёс резервын. Нялтас вераса, кар тӧрлыкъёс ивортэмъя, Ижкарысь дугдылонниосын вандалъёс арнялы быдэ 20–30 пиялаосты сӧро. Кемалась ӧвӧл тодмотэм муртъёс Т. Барамзина, 9-тӥ Толшор, 9-тӥ Подлесной, Молодёжной ульчаысь павильонъёсты изъянтӥзы. «Изъянтэм яке лушкам сюрес пусъёсты, карез умоятон-чебертон арбериосты, пильылэм пиялаосты воштон понна кар коньдэтысь, озьыен асьме вытъёсысь, ватсаса уксё висъяно луэ», — пусйизы пресс-службаын но карез утялтон-чебертон арбериосты тӥян учыръёс сярысь телефон пыр ивортылыны куризы — 02 (кар) яке 102 (мобильной). Тодэ вайытом, 2016-тӥ ар кутсконысен Ижкарын 21 дугдылонниез изъянтӥзы. 15-сэ со пӧлысь кылем арын тарказы, эшшо куатьсэ 2017-тӥ ар кутсконысен. Иворъёсъя «Удмуртия» агентство ужъёсты быдэстыны чаклам Ижкарысь урамъёсын карта кылдытӥз. Тегъёс: Мерлык Ижкар благоустройство утялтон-чебертон  